Θεατρική περίοδος 2022-2023

Χένρικ Ίψεν

**ΤΟ ΚΟΥΚΛΟΣΠΙΤΟ**

Σκηνοθεσία: **Δημήτρης Τάρλοου**

Από 9 Νοεμβρίου 2022

*«31 ώρες ζωής ακόμα…»*

Μετά την *Αγριόπαπια*, ένα ακόμη έργο του Ίψεν, ένα ακόμη αριστούργημα δραματικής τέχνης αλλά και υπαρξιακής ανάγνωσης του κόσμου έρχεται ως κεντρική παραγωγή στο θέατρο Πορεία, σε σκηνοθεσία του καλλιτεχνικού διευθυντή του, Δημήτρη Τάρλοου. Πρόκειται για το *Κουκλόσπιτο*, που ο μεγάλος Νορβηγός έγραψε το 1879 και εξερράγη σαν βόμβα στην εποχή του, καθώς με τολμηρό τρόπο πραγματεύεται –ανάμεσα σε άλλα– την τραγική υποκρισία που μπορεί να διαποτίζει έναν γάμο, τα κίβδηλα ιδεώδη, τις συνέπειες της επιπολαιότητας (ακόμη και της αθώας), τα ζωτικά μας ψεύδη, την Αλήθεια που, όπως έχει πει ο Όσκαρ Ουάιλντ, *«είναι σπάνια καθαρή και ποτέ απλή»*…

*Hygge*είναι η έννοια που έχει περάσει προσφάτως κυρίως μέσω της *χίπστερ*αισθητικής από το σκανδιναβικό στο διεθνές λεξιλόγιο για να περιγράψει ό,τι συνιστά τη γλυκιά θαλπωρή του σπιτιού, το αίσθημα ασφάλειας που αντλούμε από την αγκαλιά ενός αγαπημένου προσώπου, ένα όμορφο περιβάλλον χωρίς προβλήματα και άγχη. Σε ένα τέτοιο σπιτικό έστησε ο συγγραφέας το σκηνικό, μέσα στο οποίο θα καταρρεύσει ο γάμος της Νόρας και του Χέλμερ, όταν η αποκάλυψη ενός ψέματος θα άρει κάθε βεβαιότητα, θα φανερώσει την παντελή έλλειψη επικοινωνίας μεταξύ τους και τις πραγματικές διαστάσεις της σχέσης τους, οδηγώντας τους στο τέλος της αθωότητας. Ποινικά κολάσιμες πράξεις, ωμοί εκβιασμοί, φόβοι, αγωνίες, αυτοκτονικές σκέψεις, εναλλάσσονται με την αγάπη, την ελπίδα, το φλερτ, τη χαρά, τα ιδεώδη της τέλειας οικογένειας, της κοινωνικής ανόδου και της οικονομικής ευμάρειας – όλα αυτά μέχρι την τελική αναμέτρηση με την Αλήθεια, η οποία θα σαρώσει τα πάντα χωρίς οίκτο για κανέναν από τους δύο πρωταγωνιστές. Είναι αυτή η Αλήθεια που θα οδηγήσει τη Νόρα στην επείγουσα διατύπωση του αμλετικού αιτήματος για την αναζήτηση του *Εγώ*. Είναι αυτή η Αλήθεια που δυσκολεύεται να μεταδοθεί – πολύ περισσότερο σήμερα, στα χρόνια της ακραίας διασύνδεσης…

Το έργο που διαχρονικά θεωρείται ένα φεμινιστικό μανιφέστο είναι πολλά περισσότερα από αυτό, αφού οι ήρωες που ο Ίψεν έπλασε περίπου ενάμιση αιώνα πριν, μοιάζουν να μην έχουν χάσει ούτε σταγόνα από τη ζωντάνια και τον επαναστατικό τους οίστρο, ενώ τα πάθη τους συνεχίζουν να συνταράζουν τους σημερινούς θεατές, μιας και σε αυτά αναγνωρίζουμε κάτι από τον εαυτό μας.

**Συντελεστές**

Μετάφραση- Απόδοση - Σκηνοθεσία: **Δημήτρης Τάρλοου**

Συνεργάτις δραματουργός: **Έρι Κύργια**

Σκηνικά: **Θάλεια Μέλισσα**

Κοστούμια: **Αλέξανδρος Γαρνάβος & Τζίνα Ηλιοπούλου**

Μουσική: **Κρυσταλία Θεοδώρου (CORNIZA)**

Κίνηση: **Εύη Οικονόμου**

Φωτισμοί: **Αλέκος Αναστασίου**

Βοηθός σκηνοθέτη: **Δήμητρα Κουτσοκώστα**

Βοηθός σκηνογράφου: **Νάντια Κασσάρα**

Διερμηνέας Νοηματικής: **Μυρτώ Γκανούρη**

Φωτογραφίες: **Μαρίζα Καψαμπέλη**

Trailer: **Θωμάς Ζήκος**

**Διανομή**

Νόρα Χέλμερ: **Λένα Παπαληγούρα**

Τόρβαλντ Χέλμερ: **Γιώργος Χριστοδούλου**

Κρόγκσταντ: **Θανάσης Δόβρης**

Ράνγκ – γιατρός: **Κώστας Βασαρδάνης**

Λίντε: **Βίκυ Κατσίκα**

Νταντά – Ελένη: **Όλγα Δαλέκου**

Από **9 Νοεμβρίου 2022**

Ημέρες & ώρες παραστάσεων: **Τετάρτη & Κυριακή 19:00, Πέμπτη & Παρασκευή 20:30, Σάββατο 18:00 & 21:00**

Διάρκεια: **120 λεπτά**, χωρίς διάλειμμα

**Προσφορά προπώλησης: Όλα τα εισιτήρια στην τιμή των 15€ μέχρι και την ημέρα της πρεμιέρας**

Τιμές Εισιτηρίων:

**Τετάρτη** (λαϊκή) VIP ζώνη: **20** ευρώ, Α’, Β’, Γ’ ζώνη: **15** ευρώ

**Πέμπτη έως Κυριακή**: VIP ζώνη: **25** ευρώ, A’ ζώνη: **20** ευρώ, Β’ ζώνη: **17** ευρώ, Γ’ ζώνη: **15** ευρώ,

Εκπτωτικά εισιτήρια\*: Senior (άνω των 65): **17** ευρώ, φοιτητικό, νεανικό (κάτω των 22), ανέργων: **15** ευρώ, ΑΜΕΑ (67% και άνω), με την επίδειξη βεβαίωσης αναπηρίας: **12** ευρώ

Κάθε Πέμπτη: Κάθε Δευτέρα: Νεανικό (κάτω των 22), κάτοικος γειτονιάς: **12** ευρώ, παρέα 5-9 άτομα: **15** ευρώ

*\*Σε συγκεκριμένες θέσεις με σειρά προτεραιότητας, απαραίτητη είναι η επικοινωνία με το ταμείο του θεάτρου για τα εισιτήρια ΑΜΕΑ*.

*\*\* Ισχύουν ειδικές τιμές για ομαδικές κρατήσεις*

Με την υποστήριξη του Υπουργείου Πολιτισμού και Αθλητισμού.

**Site & αγορά εισιτηρίων:** [**https://poreiatheatre.com/plays/koyklospito/**](https://poreiatheatre.com/plays/koyklospito/)

Info/στήλες θεαμάτων

**ΘΕΑΤΡΟ ΠΟΡΕΙΑ**

[**www.poreiatheatre.com**](http://www.poreiatheatre.com)

Τρικόρφων 3-5 & 3ης Σεπτεμβρίου 69

Πλατεία Βικτωρίας

**[](https://www.facebook.com/poreiatheatre) [Εικόνα που περιέχει τσεκούρι, ανυσματικά γραφικά, περίγραμμα

Περιγραφή που δημιουργήθηκε αυτόματα](https://twitter.com/poreiatheatre?lang=el) [](https://www.instagram.com/poreia_theatre/?hl=el) [](https://www.youtube.com/user/poreiatheatre) [](https://www.tiktok.com/@poreiatheatre)**

**ΤΗΛΕΦΩΝΑ ΤΑΜΕΙΟΥ**

210 8210991, 210 8210082

**ΠΡΟΠΩΛΗΣΗ ΕΙΣΙΤΗΡΙΩΝ**

[www.poreiatheatre.com](http://www.poreiatheatre.com), [www.viva.gr](http://www.viva.gr), 11876, WIND, Public, MediaMarkt, βιβλιοπωλεία Ευριπίδης, Viva Spot Τεχνόπολη, YOLENI’S